नेपाली जनताले धेरै वर्ष अघिदेखि निरन्तर सङ्घर्ष गर्दै आए । २००७ सालदेखि उठेको संविधानसभाबाट संविधान बनाउने विषयले भर्खर प्रारूप ग्रहण गर्दैछ । यो संविधान बन्न र बनाउन नदिन देशी विदेशी शक्ति जोडतोडले लागे । अहिले पनि ती शक्ति क्रियाशील छन् । तिनीहरूको चलखेललाई महŒवहीन बनाउँदै आइतवार संविधान जारी हुँदैछ । नयाँ संविधानमा अटाउनुपर्ने धेरै विषय छुटेका छन् । थुप्रै विषय त्यहाँँ समावेश छैनन् । सबैको सहमति हुन नसके पनि र सबैको मुद्दा समेटिन नसके पनि अत्यन्त संवेदनशील विषय नअटाउनु दुःखद पक्ष हो, तर संविधान नै जारी नहुने हो भने अर्को दुर्घटना आइलाग्न सक्छ भन्नेतर्फ पनि सोच्नुपर्छ । तसर्थ मधेसी नेताहरूले पनि वार्ताद्वारा आफ्ना मुद्दा संविधानमा समावेश गर्न दबाब दिनुपर्छ । संसारमा सबै चिज परिवर्तनशील छन् । त्यसमा पनि संविधान अपरिवर्तनीय हुन्छ भन्ने हुँदैन । समय, परिस्थिति र आवश्यकता अनुसार संविधान संशोधन, परिमार्जन र समयसापेक्ष हुन्छ, बनाउनुपर्छ । तसर्थ अहिले आन्दोलन होइन सहमति, सहकार्य र सहयात्राको बाटो रोजेर अगाडि बढ्नुपर्छ ।
